APL. “Arsenal” 3 daqiqa ichida ikkita gol urib g‘alaba qozondi, “Lester” yirik hisobda mag‘lubiyatga uchradi

Futbol bo‘yicha Angliya Premyer Ligasining 4-turidan o‘rin olgan bir qator uchrashuvlar 4-oktabr, yakshanba kuni bo‘lib o‘tdi.

Londonning “Arsenal” jamoasi o‘z maydonida “Sheffild Yunayted”ni qabul qildi. Uchrashuvning birinchi bo‘limida hisob ochilmadi. Tanaffusdan keyin darvozalar uch bor ishg‘ol etildi. Bukayo Saka 61-daqiqada londonliklarni oldinga olib chiqqan bo‘lsa, oradan uch daqiqa o‘tib Nikolya Pepe mezbonlarning ikkinchi golini urdi.
Bunga mehmonlar 83-daqiqada Devid Makgoldrikning kiritgan to‘pi bilan javob qaytardi. 2:1 hisobi o‘yin yakuniga qadar saqlanib qoldi.
Ortda qolgan uchta turda yo‘qotishlarsiz kelayotgan “Lester” o‘z uyida “Vest Hem”ni qabul qildi va yirik hisobdagi mag‘lubiyatni qabul qilib oldi. “Vulverhempton” esa “Fulhem”ni minimal hisobda taslim etdi.
APL
4-tur bahslari
4-oktabr, yakshanba
Gollar: 1:0 – 61 Saka, 2:0 – 64 Pepe, 2:1 – 83 Makgoldrik.
“Arsenal”: Leno, Tirni, David Luiz, Gabriel, Belyerin, Sebalyos (Jaka, 81), Saka (Meytlend-Naylz, 87), an-Nenni, Villian, Nketia (Pepe, 58), Obameyang.
“Sheffild Yunayted”: Remsdeyl, Boldok, Bashem (Sharp, 76), Robinson, Stivens, Osborn (Flek, 63), Landstryom, Berk (Makberni, 56), Berge, Igan, Makgoldrik.
Ogohlantirish: Berge (38).
Gollar: 0:1 – 14 Antonio, 0:2 – 34 Fornals, 0:3 – 83 Bouen.
Gol: 1:0 – 56 Netu.
Gollar: 1:0 – 41 Jenepo, 2:0 – 69 Romeu.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!